open-index/open-wikipedia-markdown huggingface dataset:
Μαγδαληνή της Αυστρίας

Η **Μαγδαληνή**, γερμ. Magdalena von Habsburg (14 Αυγούστου 1532 - 10 Σεπτεμβρίου 1590) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Έγινε η ιδρύτρια και πρώτη ηγουμένη στο αββαείο του Χαλλ στο Τυρόλο.

## Βιογραφία
Ήταν η τέταρτη κόρη του Φερδινάνδου Α΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Άννας των Γιαγκελλόνων, κόρης του Βλαδίσλαου Β΄ της Ουγγαρίας.

Γεννήθηκε στο Ίνσμπρουκ. Εκφράστηκε η επιθυμία αυτή και η νεότερη αδελφή της Μαργαρίτα να μείνουν άγαμες και να ιδρύσουν μία κοινότητα για ευλαβείς γυναίκες. Όταν το 1564 απεβίωσε ο πατέρας της, η Μαγδαληνή έγινε ανέλαβε τον όρκο της παρθενίας και ξεκίνησε την ίδρυση ενός βασιλικού αββαείου στο Χαλλ του Τυρόλου, όπου όμοιες με αυτήν γυναίκες -αριστοκράτισσες ή αστές- θα μπορούσαν να έχουν μία μοναχική, ευσεβή και με φόβο Θεού ζωή υπό την επίβλεψη των Ιησουιτών.

Η Μαγδαληνή απεβίωσε το 1590, έπειτα από σύντομη ασθένεια. Τάφηκε στον ναό των Ιησουιτών στο Χαλλ του Τυρόλου. Το 1706 το λείψανό της μεταφέρθηκε στον ναό της μονής.

## Πρόγονοι

## Πηγές
* Chisholm, Hugh, ed. (1911). "Joanna" . Encyclopædia Britannica. 15 (11th ed.). Cambridge University Press.
* Priebatsch, Felix (1908), "Wladislaw II.", Allgemeine Deutsche Biographie (ADB) (in German), 54, Leipzig: Duncker & Humblot, pp. 688–696

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Αγνή της Βαυαρίας

Η **Αγνή** (γερμ. *Agnes von Wittelsbach*, 1276-1345) από τον Οίκο του Βίττελσμπαχ ήταν κόρη του δούκα της Βαυαρίας και με τους γάμους της έγινε πρώτα διάδοχος λαντγραβίνα της Έσσης και μετά μαργραβίνα του Βρανδεμβούργου-Στένταλ.

thumb|left|150px|Ο Λουδοβίκος Β΄ των Βίττελσμπαχ δούκας της Βαυαρίας, πατέρας της Αγνής των Βίττελσμπαχ
## Βιογραφία
Ήταν η πρώτη κόρη του Λουδοβίκου Β΄, δούκα της Βαυαρίας και της Ματθίλδης των Αψβούργων, κόρης του Ροδόλφου Α΄ της Γερμανίας.

## Οικογένεια
Παντρεύτηκε πρώτα το 1290 τον *Ερρίκο τον Νεότερο*, γιο και διάδοχο του Ερρίκου Α΄ λαντγράβου της Έσσης και είχε τέκνο:
* Αγνή, παντρεύτηκε τον Γκέρλαχ Α΄, κόμη του Νάσσαου.

Το 1298 απεβίωσε ο Ερρίκος ο Νεότερος και η Αγνή έκανε το 1303 δεύτερο γάμο, με τον Ερρίκο Α΄ των Ασκάνια μαργράβο του Βρανδεμβούργου-Στένταλ και είχε τέκνα:
* Ερρίκος Β΄ π. 1308-1320, μαργράβος του Βρανδεμβούργου-Στένταλ.
* Σοφία 1300-1356, παντρεύτηκε τον Μάγκνους Α΄ των Γουέλφων δούκα του Μπράουνσβαϊγκ-Λύνεμπουργκ.
* Ιουδήθ, παντρεύτηκε το 1318 τον Ερρίκο Β΄ των Γουέλφων, δούκα του Μπράουνσβαϊγκ-Γκρούμπενχαγκεν.

## Πρόγονοι





## Πηγές
* Otto von Heinemann (1880), "Heinrich I. (Markgraf von Brandenburg und Landsberg)", Allgemeine Deutsche Biographie (ADB) (in German), 11, Leipzig: Duncker & Humblot, pp. 482–483

## Παραπομπές


Κατηγορία:Οίκος του Βίττελσμπαχ
Κατηγορία:Μαργραβίνες της Γερμανίας
Άννα της Αυστρίας, Mαργραβίνα του Βρανδεμβούργου

Η **Άννα**, γερμ. Anna von Habsburg (1275 - 1327) από τον Οίκο των Αψβούργων ήταν πριγκίπισσα της Γερμανίας και με τους γάμους της έγινε πρώτα μαργραβίνα του Βρανδεμβούργου-Ζάλτσβεντελ και μετά δούκισσα του Βρότσλαφ.

## Βιογραφία
Ήταν η πρώτη κόρη του Αλβέρτου Α΄ της Γερμανίας και της Ελισάβετ των Γκορίτσια, κόρης του Μάινχαρτ δούκα της Καρινθίας.

## Οικογένεια
Παντρεύτηκε πρώτα το 1295 τον Χέρμαν των Ασκάνια μάργραβο του Βρανδεμβούργου-Ζάλτσβεντελ και είχε τέκνα:
* Γιούττα/Ιουδήθ 1301-1353, παντρεύτηκε τον Ερρίκο Η΄ του Χέννεμπεργκ.
* Ιωάννης Ε΄ 1302-1317, μάργραβος του Βρανδεμβούργου-Ζάλτσβεντελ.
* Ματθίλδη απεβ. 1323, παντρεύτηκε τον Ερρίκο Δ΄ των Πιαστ-Σιλεσίας-Γκλόγκουφ τον *Πιστό*, δούκα του Ζαγκάν.
* Αγνή 1297-1334, κληρονόμος του Άλτμαρκ, παντρεύτηκε τον Βάλντεμαρ των Ασκάνια μάργραβο του Βρανδεμβούργου-Ζάλτσβεντελ.

Το 1308 ο Χέρμαν απεβίωσε και το 1310 η Άννα έκανε δεύτερο γάμο, με τον Ερρίκο ΣΤ΄ των Πιαστ-Σιλεσίας τον *Καλό*, δούκα του Βρότσλαφ (γερμ.: Μπρέσλαου) και είχε τέκνα:
* Ελισάβετ π.1311-1328, παντρεύτηκε τον Κορράδο Α΄ των Πιαστ-Σιλεσίας-Γκλόγκουφ δούκα της Ολεσνίτσα.
* Ευφημία απεβ. 1323, παντρεύτηκε τον Μπολέσλαφ των Πιαστ-Σιλεσίας-Οπόλε τον  *Πρεσβύτερο*, δούκα του Νιεμόντλιν, Βιελούν.
* Μαργαρίτα π.1313-1379, ηγουμένη του αββαείου της Αγ. Κλάρας στο Βρότσλαφ.

### Πρόγονοι


## Πηγές
* Marek, Miroslav. "Complete Genealogy of the House of Piast: Silesia". Genealogy.EU

## Παραπομπές


Αννα της Αυστριας, μαργραβινα του Βρανδεμβουργου
Μαργαρίτα της Αυστρίας, εκλέκτορας της Σαξονίας

Η **Μαργαρίτα**, γερμ. *Margaret von Habsburg* (π. 1416 – 12 Φεβρουαρίου 1486) από τον Οίκο των Αψβούργων ήταν κόρη του δούκα της Έσω Αυστρίας και με τον γάμο της έγινε εκλέκτορας της Σαξονίας.

## Βιογραφία
Ήταν η πρώτη κόρη του Ερνέστου δούκα της Έσω Αυστρίας και της Κυμπούργκις των Πιαστ, κόρης του Σιεμόβιτ Δ΄ δούκα της Μαζοβίας.

## Οικογένεια
Παντρεύτηκε το 1431 τον Φρειδερίκο Β΄ των Βέττιν εκλέκτορα της Σαξονίας και είχε τέκνα:
* Αμαλία 1436-1501, παντρεύτηκε τον Λουδοβίκο Θ΄ δούκα της Βαυαρίας.
* Άννα 1437-1512, παντρεύτηκε τον Αλβέρτο Γ΄ Αχιλλέα εκλέκτορα του Βρανδεμβούργου. 
* Ερνέστος 1441-1486, εκλέκτορας της Σαξονίας. Οι απόγονοί του Ερνεστίδες συνέχισαν τον κύριο κλάδο.
* Αλβέρτος Γ΄ 1443-1500, δούκας της Σαξονίας. Ιδρυτής ιδιαίτερου κλάδου, αυτού των Αλβερτιδών.
* Μαργαρίτα 1444-1498, ηγουμένη στο Ζόισλιτς.
* Χέντβιχ 1445-1511, ηγουμένη στο Κβέντλινμπουρκ.
* Φρειδερίκος 1439-1451, Μαργαρίτα 1444-1498, Αλέξανδρος 1447, απεβίωσαν μικρά.

## Πρόγονοι

## Πηγές
* Foundation of Medieval Lands, Austria.

## Παραπομπές


Κατηγορία:Οίκος των Αψβούργων
Κατηγορία:Δούκισσες της Σαξονίας
Κατηγορία:Εκλέκτειρες της Σαξονίας
Κατηγορία:Μαργραβίνες του Μάισσεν
Νία Άλι

Η **Νία Σιφατίχι Άλι** (γεν. 23 Οκτωβρίου 1988) είναι Αμερικανίδα αθλήτρια του στίβου, η οποία εξειδικεύεται στα ψηλά εμπόδια. Στα 100 μέτρα εμπόδια, είναι αργυρή Ολυμπιονίκης (2016), η πρόσφατη Παγκόσμια Πρωταθλήτρια (2019), καθώς και δύο φορές Παγκόσμια Πρωταθλήτρια Κλειστού (2014, 2016).

## Προσωπική ζωή
Γεννημένη στο Νόρισταουν της Πενσιλβάνια, η Άλι πέρασε την παιδική της ηλικία στη γειτονιά Τζέρμανταουν της Φιλαδέλφεια. Μετακόμισε στο Πλέζαντβιλ του Νιου Τζέρσεϊ για την 3η λυκείου.

Έχει δύο παιδιά. Το 2015, έκανε το πρώτο της παιδί με τον αργυρό Ολυμπιονίκη του 2012 στα 400 μέτρα εμπόδια, Μάικλ Τίνσλι, το οποίο είναι αγόρι. Τον Ιούνιο του 2018 έκανε κορίτσι με πατέρα της τον Καναδό σπρίντερ Αντρέ ντε Γκρας, μεταλλιούχο σε Ολυμπιακούς Αγώνες και Παγκόσμια Πρωταθλήματα.

## Παραπομπές


## Εξωτερικοί σύνδεσμοι
* Η 
* 

Κατηγορία:Αμερικανίδες αθλήτριες του στίβου
Κατηγορία:Εμποδιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αργυροί Ολυμπιονίκες του στίβου
Αικατερίνη της Αυστρίας (1420-1493)

Η **Αικατερίνη**, γερμ. Catherine von Habsburg (1424 - 11 Σεπτεμβρίου 1493) από τον Οίκο των Αψβούργων ήταν κόρη του δούκα της Αυστρίας και με τον γάμο της έγινε μαργραβίνα του Μπάντεν-Μπάντεν.

## Βιογραφία
Ήταν η δεύτερη κόρη του Ερνέστου δούκα της Έσω Αυστρίας και της Κυμπούργκις των Πιαστ, κόρης του Σιεμόβιτ Δ΄ δούκα της Μαζοβίας.

## Οικογένεια
Παντρεύτηκε το 1447 τον Κάρολο Α΄ μάργραβο του Μπάντεν-Μπάντεν και είχε τέκνα:
* Αικατερίνη 1449-1484, παντρεύτηκε τον Γεώργιο Γ΄ κόμη του Βέρντενμπερκ-Ζάργκανς.
* Kίμμπουργκα 1450-1501, παντρεύτηκε τον Ένγκελμπερτ Β΄ κόμη του Νασσάου & Βιάνντεν.
* Μαργαρίτα 1452-1495, ηγουμένη στο αββαείο του Λίχτενταλ.
* Χριστόφορος Α΄ 1453-1527, μάργραβος του Μπάντεν-Μπάντεν.
* Αλβέρτος 1456-1488, μάργραβος του Μπάντεν-Χάχμπεργκ.
* Φρειδερίκος Δ΄ 1455-1517, επίσκοπος της Ουτρέχτης.

## Πρόγονοι

## Πηγές
* Constant von Wurzbach: Biographisches lexikon des kaiserthums Oesterreich, S. 401 f., K. K. Hof- und Staatsdruckerei, 1860

## Παραπομπές


Κατηγορία:Οίκος των Αψβούργων
Κατηγορία:Μαργραβίνες της Βάδης
Φωτεινή Αρμενία

Η **Φωτεινή Αρμενία** () είναι ένα κλασικό φιλελεύθερο πολιτικό κόμμα στην Αρμενία. Ιδρύθηκε την 12η Δεκεμβρίου 2015 από τον Έντμον Μαρουκιάν, που είναι και πρόεδρος του κόμματος.

## Ιστορία
Την 12η Δεκεμβρίου 2016 η Φωτεινή Αρμενία προσχώρησε στην Πολιτική Συμμαχία Διέξοδος, μαζί με το κόμμα Πολιτική Σύμβαση του Νικόλ Πασινιάν και το Δημοκρατικό Κόμμα του Άραμ Σαρκισιάν. Η Συμμαχία Διέξοδος συμμετείχε στις Δημοτικές εκλογές της Γερεβάν του 2017 με υποψήφιο δήμαρχο τον Νικόλ Πασινιάν, συγκέντρωσε το 21% των ψήφων και πήρε τις 14 από τις 65 έδρες του Δημοτικού Συμβουλίου. Δήμαρχος παρέμεινε ο Ταρόν Μαργκαριάν του Ρεπουμπλικανικού Κόμματος.  Στις Αρμενικές βουλευτικές εκλογές του 2017 η Συμμαχία Διέξοδος συγκέντρωσε το 7,78% των ψήφων και πήρε τις 9 από τις 105 έδρες του Κοινοβουλίου. Κυβέρνηση έγινε το Ρεπουμπλικανικό Κόμμα, που συγκέντρωσε το 49,15% των ψήφων και πήρε τις 58 έδρες του Κοινοβουλίου, ενώ κύριο κόμμα της Αντιπολίτευσης ήταν η Συμμαχία του Τσαρουκιάν που κέρδισε 31 έδρες.

Την 28η Αυγούστου 2018 η Φωτεινή Αρμενία και το Δημοκρατικό Κόμμα του Άραμ Σαρκισιάν σχημάτισαν την Φωτεινή Συμμαχία. Την 23η Σεπτεμβρίου 2018 η Φωτεινή Συμμαχία συμμετείχε στις Δημοτικές εκλογές της Γερεβάν με υποψήφιο δήμαρχο τον ιατρό, δικηγόρο και πολιτικό Άρτακ Ζεϊναλιάν. Συγκέντρωσε το 4,99% των ψήφων και κέρδισε τις 3 από τις 65 έδρες του Δημοτικού Συμβουλίου. Δήμαρχος έγινε ο ηθοποιός Χάικ Μαρουτιάν, της Πολιτικής Συμμαχίας Το Βήμα Μου, που συγκέντρωσε το 81,06% των ψήφων και τις 57 έδρες. Η Φωτεινή Συμμαχία ήταν κεντρικό κόμμα με πολιτική ιδεολογία τον φιλελευθερισμό και τον Ευρωπαϊσμό. Διαλύθηκε την 5η Νοεμβρίου 2018.

Την 9η Δεκεμβρίου 2018 η Φωτεινή Αρμενία συμμετείχε στις πρόωρες βουλευτικές εκλογές του 2018, συγκέντωσε το 6,37% των ψήφων και πήρε τις 18 από τις 132 έδρες του Κοινοβουλίου. Κυβέρνηση έγινε η Συμμαχία Το Βήμα Μου που κατάφερε συντριπτική νίκη κερδίζοντας τις 88 έδρες, ενώ κύριο κόμμα της αντιπολίτευσης έγινε η Ευημερούσα Αρμενία που πήρε τις 26 έδρες.

## Εκλογική ιστορία

### Βουλευτικές εκλογές

### Δημαρχείο της Γερεβάν

## Παραπομπές


Κατηγορία:Πολιτικά κόμματα στην Αρμενία
Ελεονώρα της Αυστρίας (1534-1594)

Η **Ελεονώρα**, γερμ. Eleanor von Habsburg (2 Νοεμβρίου 1534 - 5 Αυγούστου 1594) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας και με τον γάμο της έγινε δούκισσα της Μάντουας.

## Βιογραφία
Ήταν η έκτη κόρη του Φερδινάνδου Α΄ αρχιδούκα της Αυστρίας και βασιλιά της Γερμανίας και της Άννας των Γιαγκελόνων, κόρης και κληρονόμου του Βλαδίσλαου Β΄ βασιλιά της Ουγγαρίας & Βοημίας.

## Οικογένεια
Παντρεύτηκε το 1561 τον Γουλιέλμο Α΄ Γκοντζάγκα δούκα της Μάντουας, γιου και κληρονόμου της Μαργαρίτας Παλαιολογίνας μαρκησίας του Μομφερράτου και είχε τέκνα:
* Βικέντιος Α΄ 1562-1612, δούκας της Μάντουα και του Μομφερράτου.
* Μαργαρίτα 1564-1618, παντρεύτηκε τον Αλφόνσο Β΄ των Έστε, δούκα της Φερράρα.
* Άννα Τζουλιάνα 1566-1621, παντρεύτηκε τον θείο της Φερδινάνδο Β΄ των Αψβούργων αρχιδούκα της Πέραν Αυστρίας & του Τυρόλου.

## Πρόγονοι

## Πηγές
* Chisholm, Hugh, ed. (1911). "Joanna" . Encyclopædia Britannica. 15 (11th ed.). Cambridge University Press.
* Priebatsch, Felix (1908), "Wladislaw II.", Allgemeine Deutsche Biographie (ADB) (in German), 54, Leipzig: Duncker & Humblot, pp. 688–696

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Κατηγορία:Δούκισσες της Μάντοβα
Κατηγορία:Δούκισσες του Μομφερράτου
Κατηγορία:Μαρκησίες του Μομφερράτου
Μαρία της Πορτογαλίας, δούκισσα του Βιζέου

Η **Μαρία** (ισπαν. *Maria de Aviz*, 18 Ιουνίου 1521 - 10 Οκτωβρίου 1577) από τον Οίκο των Αβίς ήταν πριγκίπισσα (infanta) της Πορτογαλίας. Έγινε προστάτιδα καλλιτεχνών. Η προσωπική της περιουσία ήταν όμοια με του βασιλιά και ο ετεροθαλής αδελφός της την έκανε την πλουσιότερη γυναίκα της Πορτογαλίας και μία από τις πλουσιότερες της Ευρώπης.

## Βιογραφία
Ήταν το δεύτερο (μόνο επιζήσαν) τέκνο και η μοναχοκόρη του Εμμανουήλ Α΄ της Πορτογαλίας και της τρίτης συζύγου του Ελεονώρας των Αψβούργων, κόρης του Φιλίππου Α΄ της Καστίλης. 

Γεννήθηκε στη Λισαβόνα. Δώδεκα μήνες μετά απεβίωσε ο πατέρας της και τον διαδέχθηκε ο γιος του (από τη δεύτερη σύζυγό του), Ιωάννης Γ΄. Σύντομα μετά η μητέρα της επέστρεψε στην Αυλή του αδελφού της Καρόλου Ε΄ στη Βιέννη, παίρνοντας τη Μαρία μαζί της.

Το 1530 η μητέρα της παντρεύτηκε τον Φραγκίσκο Α¨ των Βαλουά βασιλιά της Γαλλίας και μετακόμισε στο Παρίσι. Η Μαρία δεν θα δει τη μητέρα της για τα επόμενα 28 έτη. Εν τω μεταξύ η μικρή αδελφή της Ελεονώρας παντρεύτηκε τον Ιωάννη Γ΄ (προγονό της Ελεονώρας). Η Μαρία μετακόμισε από τη Βιέννη στη Λισαβόνα, όπου έζησε την υπόλοιπη ζωή της στην Αυλή του ετεροθαλούς αδελφού της Ιωάννη Γ΄ με την οικογένειά του.

## Πρόγονοι


## Παραπομπές


## Πηγές
* Stephens, Henry Morse (1903). The Story of Portugal. G.P. Putnam's Sons. p. 139. Retrieved 17 September 2018.
* de Sousa, Antonio Caetano (1735). Historia genealogica da casa real portugueza [Genealogical History of the Royal House of Portugal] (in Portuguese). 2. Lisboa Occidental. p. 167.

Κατηγορία:Οίκος των Αβίς
Κατηγορία:Ινφάντας της Πορτογαλίας
Έντσα

Ο **Έντσα** (*Enza*) είναι ποταμός στη βόρεια Ιταλία, δεξιός παραπόταμος του Πάδου. Το μήκος του φθάνει τα 93 χιλιόμετρα. Η πηγή του βρίσκεται σε υψόμετρο 1.406 μέτρα πάνω από τη στάθμη της θάλασσας, στο βουνό Άλπε ντι Σουτσίζο των βορείων Απεννίνων. Ο Έντσα σχηματίζει σήμερα το σύνορο μεταξύ των επαρχιών της Πάρμας και της Ρέτζο-Εμίλια, ευρισκόμενος ολόκληρος μέσα στην περιφέρεια Εμίλια-Ρομάνια.

Στον άνω ρου του, σε υψόμετρο 1.157 μέτρων, ο ποταμός σχηματίζει την τεχνητή λίμνη Παντούλι ή Λαγκαστρέλλο. Στον κατώτερο ρου του στην Κοιλάδα του Πάδου, ο Έντσο είναι πλατύτερος και χύνεται στον Πάδο κοντά στην πόλη κωμόπολη Μπρεσσέλλο.

Κατά την αρχαιότητα, ο Έντσα ήταν γνωστός με τη λατινική ονομασία του **Ινκία** (*Incia*), παραφθορά της οποίας αποτελεί η σημερινή του ονομασία.

## Παραπομπές


Εντσα
Ελένη της Αυστρίας (1543-1574)

H **Ελένη**, Helen von Habsburg (7 Ιανουαρίου 1543 - 5 Μαρτίου 1574) από τον Οίκο των Αψβούργων ήταν κόρη του αρχιδούκα της Αυστρίας και βασιλιά της Ουγγαρίας, Βοημίας & Γερμανίας. Έγινε συν-ιδρύτρια στο μοναστήρι στο Χαλλ του Τυρόλου.

## Βιογραφία
Ήταν η ένατη κόρη του Φερδινάνδου Α΄ αρχιδούκα της Αυστρίας και βασιλιά της Γερμανίας και της Άννας των Γιαγκελόνων, κόρης και κληρονόμου του Βλαδίσλαου Β΄ της Ουγγαρίας & Βοημίας.

Γεννήθηκε στη Βιέννη και είχε αυστηρή Ιησουιτική Καθολική ανατροφή. Λόγω της εύθραυστης κράσης της, ο πατέρας της θεώρησε ότι δεν ήταν κατάλληλη για γάμο και επέλεξε γι' αυτήν τη μοναστική ζωή. Μαζί με τις αδελφές της Μαγδαληνή και Μαργαρίτα ίδρυσαν το εκκλησιαστικό Ίδρυμα Κυριών στο Χαλλ (Haller Damenstift) του Τυρόλου.

Εκεί απεβίωσε σε ηλικία 31 ετών και τάφηκε στον τοπικό ναό των Ιησουιτών (Jesuitenkirche).

## Πρόγονοι

## Πηγές
* Constantin von Wurzbach: Habsburg, Helene. N°. 111 in: Biographisches Lexikon des Kaiserthums Oesterreich. vol 6. ed. L. C. Zamarski, Vienna 1860, p. 277 online.
* Ferdinand Leopold, Freiherr von Biedenfeld: Ursprung, Aufleben ... und jetzige Zustände sämmtlicher Mönchs- und Klosterfrauen-Orden im Orient und Occident. 1837, p. 332 online

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Σταύρος Σαχίνης

Ο **Σταύρος Σαχίνης** (1801 - 1825) ήταν χιλίαρχος (στρατιωτικός βαθμός αξιωματικού στην επαναστατημένη Ελλάδα) και αγωνιστής της Ελληνικής Επανάστασης του 1821. Γεννήθηκε στην Ύδρα και ήταν γιος του Δημητρίου Σαχίνη, πλοιοκτήτη - έμπορου, προκρίτου της Ύδρας, εγγονός του Αντώνιου Κιοσσέ προκρίτου της Ύδρας, Διοικητή Αίγινας και νεότερος αδελφός του Γεωργίου Σαχίνη και του Αντωνίου Σαχίνη. Πήρε μέρος σε πολλές μάχες και έπεσε μαχόμενος στη μάχη της Σφακτηρίας, λίγο μετά την στρατιωτική απόβαση του Ιμπραήμ Πασά στην Πελοπόννησο, την 26η Απριλίου 1825.

## Παραπομπές


Κατηγορία:Έλληνες αγωνιστές του 19ου αιώνα
Πιάτσα ντελ Ντουόμο (Μιλάνο)

Η **Πιάτσα ντελ Ντουόμο** (ιταλικά: *Piazza del Duomo*) είναι η κεντρική πλατεία του Μιλάνου, στην Ιταλία. Πήρε το όνομά της και κυριαρχείται από τον Καθεδρικό Ναό του Μιλάνου (τον *Duomo* του Μιλάνου). Βρίσκεται στο κέντρο της πόλεως τόσο με τη γεωγραφική έννοια, όσο και με τη μεταφορική, ως το πολιτιστικό και κοινωνικό της κέντρο. Το σχήμα της είναι ορθογώνιο παραλληλόγραμμο και έχει συνολική έκταση 17.000 m<sup>2</sup>. Πλαισιώνεται από μερικά από τα σημαντικότερα κτήρια του Μιλάνου, ενώ αποτελεί το μέρος που συγκεντρώνει τον τουρισμό της πόλεως.

Η πλατεία δημιουργήθηκε αρχικώς τον 14ο αιώνα, με απαρχές τον οραματισμό του Ατσόνε Βισκόντι, και διαμορφώθηκε βαθμιαία από τότε μέχρι σήμερα (μαζί με τον Καθεδρικό Ναό, που χρειάσθηκε περί τους 6 αιώνες για να αποπερατωθεί). Ωστόσο η σημερινή μορφή της οφείλεται σε σημαντικό βαθμό στον αρχιτέκτονα Τζουζέππε Μενγκόνι και χρονολογείται από το β΄ μισό του 19ου αιώνα. Τα μνημειακού χαρακτήρα κτίσματα που την πλαισιώνουν, με τη βασική εξαίρεση του Καθεδρικού Ναού και του Βασιλικού Ανακτόρου του Μιλάνου, ανεγέρθηκαν σε σχέδια του Μενγκόνι, με πιο αξιοσημείωτο παράδειγμα τη στοά Γκαλερία Βιτόριο Εμανουέλε Β΄.

## Μνημεία
thumb|center|855px|<center>Πανοραμική άποψη της Πιάτσα ντελ Ντουόμο το 2006.</center>
* Ο Ντουόμο του Μιλάνου (ο Ρωμαιοκαθολικός Καθεδρικός Ναός)
* Η Γκαλερία Βιτόριο Εμανουέλε Β΄
* Το Παλάτσο ντελ Αρενγκάριο
* Το Παλάτσο Καρμινάτι
* Το Βόρειο Παλάτσο ντεϊ Πορτίτσι (Palazzo dei Portici Settentrionali)
* Το Νότιο Παλάτσο ντεϊ Πορτίτσι (Palazzo dei Portici Meridionali)
* Το Βασιλικό Παλάτι (Μιλάνο)
* Ο ανδριάντας του Βασιλέως Βίκτωρα Εμμανουήλ Β΄

## Εικόνες

Αρχείο:DSC02627 - Milano - Piazza Duomo - Foto Giovanni Dall'Orto 15-jan 2007.jpg|Η πλατεία το 2007
Αρχείο:Duomo Milano Natale.jpeg|Η πλατεία τα Χριστούγεννα (2008)
Αρχείο:Fale - Milano - 32.jpg|Μία από τις κιονοστοιχίες της πλατείας
Αρχείο:DSC08108 - Milano - Palazzo Reale dal tetto del Duomo - Foto Giovanni Dall'Orto - 18-jul-2003.jpg|Η αυλή του Βασιλικού Παλατιού του Μιλάνου
Αρχείο:3535 - Milano - Monumento a Vittorio Emanuele II - Foto Giovanni Dall'Orto 22-Jun-2007.jpg|Ο έφιππος ανδριάντας του Βίκτωρα Εμμανουήλ Β΄
Αρχείο:013MilanoArcivescovado.JPG|Το Arcivescovado
Αρχείο:Piazza Duomo (Milan) E1.jpg|Το Παλάτσο Καρμινάτι με μέρος της πλατείας


## Πηγές
* *Guida d’Italia* – Milano, Mailand 1998, σελ. 147

## Εξωτερικοί σύνδεσμοι
* 

Ντουομο (Μιλανο)
Κατηγορία:Κτίρια και κατασκευές στο Μιλάνο
Παγκόσμιος κίνδυνος: Geostorm

Το ***Παγκόσμιος κίνδυνος: Geostorm*** (Πρωτότυπος τίτλος: *Geostorm*) είναι Αμερικανική κινηματογραφική ταινία καταστροφής επιστημονικής φαντασίας, παραγωγής του 2017, σε σκηνοθεσία Ντην Ντέβλιν, του οποίου ήταν η πρώτη ταινία μεγάλου μήκους. Στην ταινία πρωταγωνιστούν οι ηθοποιοί Τζεράρντ Μπάτλερ, Τζιμ Στέρτζες, Εντ Χάρις, Άμπι Κόρνις, Ρίτσαρντ Σιφ, Αλεξάντρα Μαρία Λάρα, Ρόμπερτ Σήχαν, Ντάνιελ Γου, Εουχένιο Ντερμπέζ και Άντι Γκαρσία. Η υπόθεση ακολουθεί έναν σχεδιαστή τεχνητών δορυφόρων που προσπαθεί να σώσει τον κόσμο από μία παγκόσμια «υπερθύελλα» προκαλούμενη από ένα σύστημα δορυφόρων εκτός ελέγχου, το οποίο μπορεί να τροποποιεί τον καιρό.

Η κινηματογράφηση του έργου άρχισε στις 20 Οκτωβρίου 2014 στη Νέα Ορλεάνη. Επαναλήφθηκε τον Δεκέμβριο του 2016 με παραγωγό τον Τζέρυ Μπρουκχάιμερ, σεναριογράφο τη Λαέτα Καλογρίδη και δεύτερο σκηνοθέτη τον Ντάνυ Κάνον. Η ταινία υπήρξε η πρώτη συμπαραγωγή των εταιρειών Skydance Media και Warner Bros., με διανομή από την τελευταία στις ΗΠΑ σε 2D, Real D 3D και IMAX 3D. Παρά τις εισπράξεις 221 εκατομμυρίων δολαρίων παγκοσμίως, η ταινία χαρακτηρίσθηκε εμπορική αποτυχία με δεδομένο το κόστος παραγωγής των 120 εκατομμυρίων δολαρίων και τις αρνητικές κριτικές.

## Παραπομπές


## Εξωτερικοί σύνδεσμοι
* 
* Το 
* Το ''Geostorm''  στο *cine.gr*
* Το ''Geostorm'' στο *[[Rotten Tomatoes]]*

Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες επιστημονικής φαντασίας
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Αποκαλυπτικές ταινίες
Κατηγορία:Ταινίες με θέμα το περιβάλλον
Κατηγορία:Αγγλόφωνες ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες σχετικά με τη NASA
Κατηγορία:Ταινίες σχετικά με διαστημικά προγράμματα
Κατηγορία:Ταινίες τοποθετημένες στο μέλλον
Κατηγορία:Ταινίες τοποθετημένες στο διάστημα
Κατηγορία:Ταινίες παραγωγής Warner Bros.
Κατηγορία:Αμερικανικές ταινίες καταστροφής
Κατηγορία:Ταινίες τοποθετημένες στη Νέα Υόρκη
Κατηγορία:Ταινίες τοποθετημένες στη Φλόριντα
Κατηγορία:Ταινίες γυρισμένες στη Φλόριντα
Κατηγορία:Ταινίες γυρισμένες στο Κολοράντο
Κατηγορία:Ταινίες γυρισμένες στη Νέα Ορλεάνη
Κατηγορία:Ταινίες τοποθετημένες στη Γερμανία
Κατηγορία:Ταινίες τοποθετημένες στη Ρωσία
Κατηγορία:Ταινίες τοποθετημένες στην Ισπανία
Κατηγορία:Ταινίες 4DX
Κατηγορία:Ταινίες IMAX
Κατηγορία:Ταινίες της Skydance Media
Σεβάτ

Ο **Σεβάτ** (εβρ. **שְׁבָט**, σύγχρονη προφορά *Šəvat*, από την ακκαδική λέξη *Šabātu*) είναι ο ενδέκατος θρησκευτικός και ο πέμπτος πολιτικός μήνας του εβραϊκού ημερολογίου, που αντιστοιχεί περίπου στον μήνα Ιανουάριο-Φεβρουάριο του Γρηγοριανού ημερολογίου. Είναι χειμερινός μήνας και έχει 30 ημερες. Ετυμολογικά, το όνομα προσλήφθηκε από την ακκαδική και σημαίνει «κτύπημα» (αναφέρεται στις νεροποντές της εποχής του).

Στην εβραϊκή γραμματεία ο μήνας αναφέρεται για πρώτη φορά με αυτό το όνομα στο βιβλίο του προφήτη Ζαχαρία (κεφάλαιο α΄).

* «Σεμπάτ» (ﺷﺒﺎﻂ) και «Σουμπάτ» (*Şubat*) είναι το όνομα για τον μήνα Φεβρουάριο στην αραβική και την τουρκική γλώσσα, αντιστοίχως, από την ίδια ρίζα.

## Θρησκευτικές εορτές του Ιουδαϊσμού
* **15 Σεβάτ** – Του Μπισβάτ

## Στην εβραϊκή ιστορία και παράδοση
* **1 Σεβάτ**: Ο Μωυσής επαναλαμβάνει το Τορά (Δευτερονόμιο α΄ 3)
* **2 Σεβάτ** (περ. 1628 π.κ.χ.): γέννηση του Άσερ
* **10 Σεβάτ** (2014 κ.χ.): Θάνατος του Αριέλ Σαρόν
* **24 Σεβάτ** (517 π.κ.χ.): Η προφητεία του Ζαχαρία (*Ζαχ.* α΄ 7-16)
* **28 Σεβάτ** (περ. 134 π.κ.χ.): Ο Αντίοχος Ε΄ ο Ευπάτωρ εγκαταλείπει την πολιορκία της Ιερουσαλήμ και τα σχέδιά του για την καταστροφή της πόλεως. Η ημέρα τηρείτο ως αργία κατά την εποχή των Ασμοναΐμ. (Ειλητάριο της Νηστείας)

## Παραπομπές


Σεβατ
Ρε Αλέξης

Ο **Ρε Αλέξης** (από το λατινικό rex που σημαίνει ρήγας-βασιλιάς) ήταν Κύπριος επαναστάτης του μεσαίωνα και πρόσκαιρος βασιλιάς της Κύπρου.

Ο Αλέξης ήταν πάροικος από το χωριό Μηλιά Αμμοχώστου όπου γεννήθηκε. Εκεί ο Αλέξης στην υπηρεσία των Φράγκων έγινε ιπποκόμης και αγγελιοφόρος του βασιλιά, έτσι  κέρδισε το προνόμιο, σπάνιο την εποχή εκείνη για δουλοπάροικο, να μετακινείται σε όλη την Κύπρο ελεύθερα. Μετά την ήττα του βασιλιά Ιανού της Κύπρου στην Μάχη της Χοιροκοιτίας το 1426 και την αιχμαλωσία του, ο Αλέξης ηγήθηκε λαϊκής εξέγερσης και κατάφερε να απελευθερώσει την Κύπρο για περίοδο 6 μηνών.

Αρχικά κατάφερε να καταλάβει την πόλη της Λευκωσίας έπειτα τη Μόρφου τη Λεμεσό τη Λεύκα ενώ πρωτεύουσά του όπου και εγκαταστάθηκε έγινε το Λευκόνοικο όπου έστησε την δική του κυβέρνηση από δουλοπάροικους και ανακηρύχθηκε από τον λαό *ρήγας*, βασιλιάς. Οι Φράγκοι συνέχισαν τις προσπάθειες για ανατροπή του και με στρατεύματα που ήρθαν από τη Δύση, στις 14 Μαΐου 1427 πιάστηκε αιχμάλωτος από τους Ιωαννίτες Ιππότες όπου μετά από βασανιστήρια κρεμάστηκε σε μία συκαμινιά στην Λευκωσία.

## Παραπομπές


Κατηγορία:Κύπριοι επαναστάτες
Κατηγορία:Πρόσωπα του Βασιλείου της Κύπρου
Κατηγορία:Ηγεμόνες της Κύπρου
Βασίλ Γκαρβανλιέφ

Ο **Βασίλ Γκαρβανλιέφ** (σλαβομακεδόνικα: Васил Гарванлиев; γ. 2 Νοεμβρίου 1984 στη Στρώμνιτσα), κυρίως γνωστός σαν **Vasil**, είναι Βορειομακεδόνας τραγουδιστής. Επρόκειτο να εκπροσωπήσει τη Βόρεια Μακεδονία στον Διαγωνισμό Τραγουδιού της Eurovision 2020 στο Ρότερνταμ πριν ο διαγωνισμός αναβληθεί λόγω της πανδημίας COVID-19.

Ωστόσο, ο καλλιτέχνης επαναεπιλέχθηκε για την εκπροσώπηση της χώρας του στο διαγωνισμό του 2021 με το τραγούδι "Here I Stand", το οποίο δεν κατάφερε να προκριθεί στον μεγάλο τελικό..

## Καριέρα
### Eurovision
Ο Γκαρβανλιέφ ήταν στα φωνητικά για τη συμμετοχή της Βόρειας Μακεδονίας στον διαγωνισμό του 2019 και το τραγούδι "Proud" (το οποίο ερμήνευσε η Ταμάρα Τοντέβσκα) το 2019. Στις 15 Ιανουαρίου 2020, ανακοινώθηκε ότι είχε επιλεχθεί ο ίδιος εσωτερικά από το βορειομακεδονικό τηλεοπτικό φορέα MRT για να εκπροσωπήσει τη χώρα στον διαγωνισμό του 2020 στο Ρότερνταμ. Ωστόσο, ο διαγωνισμός αναβλήθηκε λόγω της πανδημίας κορονοϊού.

## Here I Stand

Το **"Here I Stand"** είναι ένα τραγούδι του τραγουδιστή Βασίλ Γκαρβανλιέφ. Το τραγούδι εκπροσώπησε τη Βόρεια Μακεδονία στον  στο Ρότερνταμ της Ολλανδίας, αφού επιλέχθηκε εσωτερικά από την Εθνική Ραδιοτηλεόραση της Βόρειας Μακεδονίας (MRT). Το τραγούδι οργανώθηκε και δημιουργήθηκε από τον Γκαρβανλιέφ μαζί με τους μουσικούς της Βόρειας Μακεδονίας, Μπόρσε Κουζμανόβσκι και Νταβόρ Τζορντανόβσκι.

### Στη Eurovision
Η 65η έκδοση της Eurovision, έχει προγραμματιστεί να πραγματοποιηθεί στο Rotterdam Ahoy στο Ρότερνταμ της Ολλανδίας και θα αποτελείται από δύο ημιτελικούς που θα πραγματοποιηθούν στις 18 και 20 Μαΐου, και τον μεγάλο τελικό στις 22 Μαΐου 2021. Σύμφωνα με τους κανονισμούς της Εurovision, κάθε συμμετέχουσα χώρα, εκτός από τη διοργανώτρια χώρα και τις "Μεγάλες Πέντε", που αποτελούνται από τη Γαλλία, τη Γερμανία, την Ιταλία, την Ισπανία και το Ηνωμένο Βασίλειο, πρέπει να προκριθεί από έναν από τους δύο ημιτελικούς για να διαγωνιστεί στον τελικό. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Βόρεια Μακεδονία τοποθετήθηκε στον πρώτο ημιτελικό, που διεξήχθη στις 18 Μαΐου 2021, και εμφανίστηκε στο πρώτο μισό του σόου. Στον ημιτελικό ήρθε στη 15η θέση με 23 βαθμούς, αποτυγχάνοντας να προκριθεί στον μεγάλο τελικό.

## Παραπομπές


Κατηγορία:Βορειομακεδόνες τραγουδιστές
Κατηγορία:Διαγωνισμός Τραγουδιού Eurovision 2020
Κατηγορία:Διαγωνισμός Τραγουδιού Eurovision 2021
Κατηγορία:Μουσική στη Βόρεια Μακεδονία
Κατηγορία:Συμμετέχοντες στο διαγωνισμό τραγουδιού Eurovision με τη Βόρεια Μακεδονία
Κατηγορία:Συμμετέχοντες στη Eurovision
Μάρτιν Έστερνταλ

Ο **Έρικ Μάρτιν Έστερνταλ**, (12 Οκτωβρίου 1973, Στοκχόλμη) είναι Σουηδός συγγραφέας και τηλεοπτικός παραγωγός. Εργάστηκε στην σουηδική κρατική τηλεόραση από το 2008 έως το 2014, παρουσιάζοντας τα προγράμματα *Mästarnas mästare*, *Allt för Sverige* και *Skavlan* για το κανάλι.

Το 2016, ο Έστερνταλ έκανε το ντεμπούτο του ως συγγραφέας με το βιβλίο *Be om inte nåd*.

## Διαγωνισμός Τραγουδιού Eurovision
Τον Ιανουάριο του 2020, ανακοινώθηκε από την Ευρωπαϊκή Ραδιοτηλεοπτική Ένωση (EBU), ότι ο Έστερνταλ θα αντικαταστήσει τον Γιον Όλα Σαντ ως εκτελεστικό επόπτη της Eurovision. Η αντικατάσταση θα τεθεί σε ισχύ μετά την ολοκλήρωση του διαγωνισμού του 2020 στο Ρότερνταμ, τον Μάιο του 2020.

Ο Έστερνταλ προηγουμένως ήταν ο εκτελεστικός παραγωγός των διαγωνισμών του 2013 και του 2016 (μαζί με τον Γιόχαν Μπερνχάγκεν το 2016) στο Μάλμε και τη Στοκχόλμη αντίστοιχα. Ήταν μέλος της ομάδας αναφοράς του διαγωνισμού από το 2012 έως το 2018.

## Βιβλιογραφία

* 2016 – Be om inte nåd 

## Παραπομπές


Κατηγορία:Eurovision
Κατηγορία:Σουηδοί συγγραφείς
Φιόρα (ποταμός)

Ο **Φιόρα** (*Fiora*) είναι ποταμός στο βόρειο Λάτιο της Ιταλίας, με μήκος 83 χιλιόμετρα. Πηγάζει από τη νότια πλαγιά του Μόντε Αμιάτα, κοντά στην κωμόπολη Σάντα Φιόρα, από την οποία πήρε το όνομά του. Αφού διασχίσει τη Μαρέμμα, ρέει στο βορειοδυτικό μέρος της επάρχίας του Βιτέρμπο και εκβάλλει στην Τυρρηνική θάλασσα, κοντά στο Μοντάλτο ντι Κάστρο. Υπήρχαν αξιοσημείωτοι οικισμοί στις όχθες του Φιόρα κατά την Εποχή του Ορείχαλκου, όπως στο Κροστολέττο ντι Λαμόνε.

## Εξωτερικοί σύνδεσμοι
* 
* Το κάστρο Βούλτσι και ο ποταμός Φιόρα

Φιορα
Ντόναβαν Μπρέιζιερ

Ο **Ντόναβαν Μπρέιζιερ** (γεν. 15 Απριλίου 1997) είναι Αμερικανός αθλητής του στίβου, ο οποίος εξειδικεύεται στα 800 μέτρα. Είναι ο πρόσφατος Παγκόσμιος Πρωταθλητής στα 800 μέτρα από το 2019. Ο αθλητής προπονείται με τον Πιτ Τζούλιαν.

## Καριέρα
Στη σεζόν του κλειστού στίβου το 2019, ο Μπρέιζιερ κατέρριψε το παγκόσμιο ρεκόρ στα 600 μέτρα και το ρεκόρ Βορείου Αμερικής στα 800 μέτρα. Στις 29 Αυγούστου 2019, ο Αμερικανός κέρδισε τον τελικό του Diamond League στη Ζυρίχη της Ελβετίας με νέο ατομικό ρεκόρ: 1:42.70.

Στο Παγκόσμιο Πρωτάθλημα Στίβου 2019 κατέκτησε το χρυσό μετάλλιο στον τελικό των 800 μέτρων, καταρρίπτοντας το ρεκόρ Βορείου Αμερικής με νέο ατομικό ρεκόρ, 1:42.34.

## Παραπομπές

## Εξωτερικοί σύνδεσμοι

* Ο 
* 

Κατηγορία:Αμερικανοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Νικητές Diamond League
Μπάλτιμορ Μπούλετς (1944-1954)

Οι **Μπάλτιμορ Μπούλετς** ήταν ομάδα του Αμερικανικού Πρωταθλήματος Καλαθοσφαίρισης (1944–1947) και αργότερα ομάδα της Ένωσης Καλαθοσφαίρισης της Αμερικής (ΕΚΑ, 1947–1949), και (ξεκινώντας από το 1949, μετά την συγχώνευση της ΕΚΑ με το Εθνικό Πρωτάθλημα Καλαθοσφαίρισης) ομάδα του αμερικανικού πρωταθλήματος καλαθοσφαίρισης (ΝΒΑ) με έδρα τη Βαλτιμόρη. 

Η ομάδα διαλύθηκε στις 27 Νοεμβρίου 1954, ενώ μέχρι σήμερα είναι η τελευταία ομάδα του ΝΒΑ η οποία διαλύθηκε. Μεταξύ των ομάδων του ΝΒΑ που δεν υπάρχουν πια, είχε την μεγαλύτερη παραμονή στο πρωτάθλημα και ήταν η μόνη ομάδα που κέρδισε το πρωτάθλημα. Οι Μπούλετς πήραν το όνομα τους από τον Πύργο Βολών του Φοίνιξ.

## Παραπομπές

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1944
Κατηγορία:Ιδρύσεις ομάδων καλαθοσφαίρισης το 1944
Άννα της Αυστρίας, δούκισσα της Βαυαρίας

Η **Άννα**, γερμ. Anna von Habsburg (1318 - 1343) από τον Οίκο των Αψβούργων ήταν κόρη του δούκα της Αυστρίας και με τους γάμους της έγινε πρώτα δούκισσα; της Βαυαρίας και μετά κόμισσα της Γκορίτσια.

## Βιογραφία
Ήταν η δεύτερη κόρη του Φρειδερίκου Α΄ δούκα της Αυστρίας & Στυρίας και της Ισαβέλλας του Οίκου της Βαρκελώνης, κόρης του Ιακώβου Β΄ της Αραγωνίας & Σικελίας.

## Οικογένεια
Παντρεύτηκε πρώτα το 1327 τον Ερρίκο ΙΕ΄ δούκα της Βαυαρίας. Δεν απέκτησαν απογόνους.

Το 1333 απεβίωσε ο Ερρίκος ΙΕ΄ και η Άννα έκανε δεύτερο γάμο, με τον Ιωάννη-Ερρίκο Δ΄ των Μάινχαρντινερ κόμη της Γκορίτσια. Δεν έκανε παιδιά και ο Ιωάννης-Ερρίκος Δ΄ απεβίωσε το 1338.

## Παραπομπές


Κατηγορία:Οίκος των Αψβούργων
Στη Γη του Άγριου Μελιού

Το ***Στη Γη του Άγριου Μελιού*** ή ***Η γη του μέλιτος*** (σλαβομακεδονικά: Медена земја *Μέντενα ζέμια*, αγγλικά: *Honeyland*) είναι ντοκιμαντέρ του 2019 από τη Βόρεια Μακεδονία της Ταμάρα Κοτέβσκα και του Λιούμπομιρ Στεφάνοφ. Επικεντρώνεται στη Χατιτζέ Μουράτοβα, την τελευταία μελισσοκόμο στη χώρα, της οποίας ο συνδεδεμένος με τη φύση τρόπος ζωής σε ένα εγκαταλελειμμένο ορεινό χωριό δοκιμάζεται. Πρόκειται για την πρώτη μεγάλου μήκους ταινία των Κοτέβσκα και Στεφάνοφ.

Στα 92α Βραβεία Όσκαρ ήταν υποψήφια τις κατηγορίες Καλύτερης Ξενόγλωσσης Ταινίας και Καλύτερου Ντοκιμαντέρ. Στο 25ο Διεθνές Φεστιβάλ Κινηματογράφου της Αθήνας κέρδισε τη Χρυσή Αθηνά Καλύτερου Ντοκιμαντέρ.

## Παραπομπές


Κατηγορία:Ντοκιμαντέρ
Κατηγορία:Ταινίες από Βόρεια Μακεδονία
Κατηγορία:Τουρκόφωνες ταινίες
Κατηγορία:Ταινίες του 2019
Άννα της Αυστρίας, λαντγκραβίνα της Θουριγγίας

Η **Άννα**, γερμ. Anna von Habsburg (12 Απριλίου 1432 - 13 Νοεμβρίου 1462) από τον Οίκο των Αψβούργων ήταν πριγκίπισσα της Γερμανίας και με τον γάμο της έγινε δούκισσα του Λουξεμβούργου.

## Βιογραφία
Ήταν η πρώτη κόρη του Αλβέρτου Β΄ της Γερμανίας και της Ελισάβετ κόμισσας του Λουξεμβούργου, κόρης του Σιγισμούνδου της Γερμανίας.

## Οικογένεια
Παντρεύτηκε το 1446 τον Γουλιέλμο Γ΄ των Βέττιν λάντγκραβο της Θουριγγίας και είχε τέκνα;
* Μαργαρίτα 1449-1501, παντρεύτηκε τον Ιωάννη-Κικέρωνα των Χοεντσόλερν εκλέκτορα του Βρανδεμβούργου.
* Αικατερίνη 1453-1534, παντρεύτηκε τον Ερρίκο των Ποτέμπραντυ τον *Νεότερο*, δούκα του Μύνστερμπεργκ & της Οπάβα (γιο του Γεωργίου της Βοημίας)

### Πρόγονοι

## Πηγές
* de Sousa, Antonio Caetano (1735). Historia genealogica da casa real portugueza (in Portuguese). Lisbon: Lisboa Occidental. p. 147.

## Παραπομπές


Κατηγορία:Οίκος των Αψβούργων
Αικατερίνη της Αυστρίας, κυρία του Κουσύ

H **Αικατερίνη**, γερμ. Catherina von Habsburg (9 Φεβρουαρίου 1320 - 28 Σεπτεμβρίου 1349) από τον Οίκο των Αψβούργων ήταν κόρη του δούκα της Αυστρίας και με τον γάμο της έγινε κυρία του Κουσύ και μετά μπουργκραίνα του Μάγκντεμπουργκ.

## Βιογραφία
Ήταν η πρώτη κόρη του Λεοπόλδου Α΄ δούκα της Αυστρίας & Στυρίας και της Αικατερίνης, κόρης του Αμεδαίου Ε΄ κόμη της Σαβοΐας.

## Οικογένεια
Παντρεύτηκε πρώτα το 1338 τον Ανγκεράν ΣΤ΄ κύριο του Κουσύ και είχε τέκνο:
* Ανγκεράν Ζ΄ 1340-1397, κύριο του Κουσύ. Νυμφεύτηκε την Ισαβέλλα των Ανζού, κόρη του Εδουάρδου Γ΄ της Αγγλίας.

Το 1346 ο Ανγκεράν ΣΤ΄ σκοτώθηκε στον Εκατονταετή Πόλεμο, στη μάχη του Κρεσύ, και η Αικατερίνη έκανε δεύτερο γάμο το 1348, με τον Κόνραντ μπουργκράβο του Μάγκντενμπουργκ. Το 1349 ο Κόνραντ απεβίωσε από επιδημία πανώλης και η Αικατερίνη τρεις ημέρες μετά. Τάφηκε στο Κένιγκσφελντεν.

## Πρόγονοι

## Πηγές
* Genealogisches Handbuch zur Schweizer Geschichte: Bd. Hoher Adel (in German). Schulthes. 1908. p. 18. Retrieved 10 May 2018.

## Παραπομπές


Κατηγορία:Οίκος των Αψβούργων
Αγνή της Αυστρίας (1322-1392)

Η **Αγνή**, γερμ. Agnes von Habsburg (1322 - 2 Φεβρουαρίου 1392) από τον Οίκο των Αψβούργων ήταν κόρη του δούκα της Αυστρίας και με τον γάμο της έγινε δούκισσα της Σβιντνίτσα.

## Βιογραφία
Ήταν η δεύτερη κόρη του Λεοπόλδου Α΄ δούκα της Αυστρίας & Στυρίας και της Αικατερίνης, κόρης του Αμεδαίου Ε΄ κόμη της Σαωοΐας.

Ετεροθαλής αδελφός της Αικατερίνης ήταν ο Αίμων, σύζυγος της Γιολάντας Παλαιολογίνας του Μομφερράτου. Όταν απεβίωσε ο σύζυγος της Αγνής, αυτή κράτησε τις περιοχές Σβιντνίτσα, Γιάβορ και Λβόβεκ, που μετά το τέλος της ενσωματώθηκαν στη Βοημία από τον Βεντσεσλάβο Δ΄ της Βοημίας.

## Οικογένεια
Παντρεύτηκε το 1338 τον Μπόλκο Β΄ τον *Μικρό*, δούκα της Σβιντνίτσα, Γιάβορ, Λβόβεκ, Λουσατίας, Μπρεγκ, Ολάβα και είχε τέκνα:
* Ελισάβετ απεβ. 1407
* Μπόλκο, απεβ. 9 ετών.

## Πρόγονοι

## Πηγές
* Marek, Miroslav. "Complete Genealogy of the House of Habsburg". Genealogy.EU

## Παραπομπές


Κατηγορία:Οίκος των Αψβούργων
Μαργαρίτα της Αυστρίας (1567-1633)

H **Μαργαρίτα** (γερμ. *Margaretha von Österreich*, 25 Ιανουαρίου 1567 - 5 Ιουλίου 1633) από τον Οίκο των Αψβούργων, ήταν πριγκίπισσα της Γερμανίας. Έγινε μοναχή.

## Βιογραφία
Ήταν η τρίτη κόρη του Μαξιμιλιανού Β΄ της Αγίας Ρωμαϊκής Αυτοκρατορίας και της Μαρίας των Αψβούργων, κόρης του Καρόλου Ε΄ της Αγίας Ρωμαϊκής Αυτορκατορίας.

Γεννήθηκε στο Νόιστατ της Βιέννης και από μικρή επηρεάστηκε από τον αυστηρό Καθολικισμό της μητέρας της. Το 1582 η Μαρία επέστρεψε στην Ισπανία μόνιμα, παίρνοντας μαζί της τη μικρή Μαργαρίτα, με την υπόσχεση να την παντρέψει με τον Φίλιππο Β΄ της Ισπανίας. Αυτός είχε χάσει την τέταρτη σύζυγό του Άννα των Αψβούργων, αδελφή της Μαρίας.

Η Μαργαρίτα αρνήθηκε να παντρευτεί τον Φίλιππο Β΄ και ανέλαβε το πέπλο της μοναχής με το όνομα αδελφή *Μαργαρίτα του Σταυρού*, ως Πτωχή Κλάρα μοναχή στο μοναστήρι της Αγίας Κλάρας των Βασιλικών Ανυποδήτων στη Μαδρίτη. Η μητέρα της έμενε επίσης στη μονή ως το τέλος της το 1603. Το ρέκβιεμ που έγραψε ο συνθέτης και ιερέας Τομάς Λουίς δε Βικτόρια για τη Μαρία, το αφιέρωσε στη Μαργαρίτα. H ίδια απεβίωσε 66 ετών και τάφηκε στη μονή.

## Πρόγονοι




## Πηγές

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Asturias (Leyenda)

To **Asturias (Leyenda)** (ελληνική απόδοση: **Αστούριας (Λεγέντα)**) είναι μία σύνθεση του Ισπανού συνθέτη και πιανίστα Ισαάκ Αλμπένιθ, η οποία γράφτηκε περί το 1890. Το κομμάτι αρχικά είναι γραμμένο σε Σολ ελάσσονα για πιάνο. Πρόκειται για μία από τις πιο δημοφιλείς συνθέσεις του Αλμπένιθ, ωστόσο πλέον είναι πιο γνωστή για κιθάρα. Στην κιθάρα ωστόσο δεν μπορεί να αποδοθεί ακριβώς όπως το πιάνο, ενώ παίζεται και σε διαφορετικό οπλισμό και πλέον αποτελεί μέρος του κλασικού ρεπερτορίου της.  Μία μέση εκτέλεση του κομματιού διαρκεί λίγο παραπάνω από 6 λεπτά. 

## Παραπομπές


## Εξωτερικοί σύνδεσμοι
* http://stanleyyates.com/articles/albeniz/leyenda.html 

Κατηγορία:Συνθέσεις για σόλο πιάνο
Κατηγορία:Συνθέσεις για σόλο κιθάρα
Κατηγορία:Συνθέσεις του 1892
Κατηγορία:Συνθέσεις του Ισαάκ Αλμπένιθ
Κατηγορία:Συνθέσεις σε Σολ ελάσσονα
Acerbis

Η **Acerbis Α.Ε.** είναι ιταλική εταιρεία κατασκευής αθλητικού εξοπλισμού. 

## Χορηγία
Η εταιρεία είναι ο χορηγός του ολλανδικού γύρου του Παγκοσμίου Πρωταθλήματος Superbike του 2017 (ως Acerbis Dutch Round), καθώς και ο κατασκευαστής φανέλας ιταλικών ποδοσφαιρικών συλλόγων, όπως η ΑλμπινοΛέφε και άλλες ομάδες.  

Στο Παγκόσμιο Πρωτάθλημα Superbike του 2016, η Acerbis ήταν χορηγός στο γύρο του Ηνωμένου Βασιλείου. 

## Παραπομπές


## Εξωτερικοί σύνδεσμοι
* 

Κατηγορία:Κατασκευαστές αθλητικών ενδυμάτων
Κατηγορία:Επιχειρήσεις της Ιταλίας
Έμα Κόμπερν

Η **Έμα Κόμπερν** (γεν. 19 Οκτωβρίου 1990) είναι Αμερικανίδα αθλήτρια του στίβου, η οποία εξειδικεύεται στα 3000 μέτρα στιπλ. Είναι η χάλκινη Ολυμπιονίκης του 2016 στο αγώνισμα, καθώς και η Παγκόσμια Πρωταθλήτρια του 2017. Έτσι έγινε η πρώτη Αμερικανίδα αθλήτρια που κερδίζει χρυσό μετάλλιο στο αγώνισμα είτε σε Ολυμπιακούς Αγώνες είτε σε Παγκόσμιο Πρωτάθλημα. Δύο χρόνια μετά από τη νίκη της, κέρδισε το αργυρό μετάλλιο σε ένα ακόμη Παγκόσμιο Πρωτάθλημα με νέο ατομικό ρεκόρ, πίσω από τη Μπεατρίς Τσεπκόετς. Έχει κερδίσει οκτώ φορές το Πρωτάθλημα Ηνωμένων Πολιτειών.

## Ατομικά ρεκόρ

## Παραπομπές


## Εξωτερικοί σύνδεσμοι
* Η 
* 

Κατηγορία:Αμερικανίδες αθλήτριες του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Αλμπέρτο Ιγκλέσιας

Ο **Αλμπέρτο Ιγκλέσιας Φερνάντεζ-Μπεριντί** (ισπανικά: Alberto Iglesias Fernández-Berridi, 21 Οκτωβρίου 1955) είναι Ισπανός συνθέτης. Περισσότερο είναι γνωστός για τις συνθέσεις του στον κινηματογράφο, κυρίως, συνεργαζόμενος με τον Πέδρο Αλμοδόβαρ, καθώς και με τον Χούλιο Μεδέμ. Ενώ, κατά τις αρχές του 2000 έγινε περισσότερο δημοφιλής, αφού συνέθεσε σε ταινίες του Χόλυγουντ. Εκτός από κινηματογραφικές μουσικές συνθέσεις, έχει ασχοληθεί και με το μπαλέτο και την κλασική μουσική.

Γεννημένος στο Σαν Σεμπαστιάν, σπούδασε αρμονία και αντίστιξη σε τοπικό ωδείο. Αργότερα πήγε στο Παρίσι, όπου σπούδασε σύνθεση και πιάνο, και, τέλος, ηλεκτρονική μουσική, στη Βαρκελώνη, στα Phonos Studios. Στις αρχές του 1980, ασχολήθηκε κυρίως με τη σύνθεση ηλεκτρονικής μουσικής, όμως έπειτα, ξεκίνησε την καριέρα του στον κινηματογράφο. Συνεργάστηκε σε πολυάριθμες περιπτώσεις με τον διακεκριμένο Ισπανό σκηνοθέτη Πέδρο Αλμοδόβαρ, σε ταινίες όπως: *[[Καυτή Σάρκα (ταινία)|Καυτή σάρκα]]* (1997), *[[Όλα για τη μητέρα μου]]* (1997), *[[Μίλα της]]* (2002), *[[Γύρνα πίσω]]* (2006), *[[Ραγισμένες Αγκαλιές|Ραγισμένες αγκαλιές]]* (2009), *[[Το δέρμα που κατοικώ]]* (2011), *[[Πόνος και δόξα]]* (2019).

Ενώ έγραψε και μουσική για ταινίες του Χόλιγουντ, όπως το *[[Ο επίμονος κηπουρός]]* (2005), το *[[Χαρταετοί πάνω από την πόλη]]* (2007), το *[[Che (ταινία, 2008)|Che]]* (2008) και το *[[Κι ο κλήρος έπεσε στον Σμάιλι (ταινία)|Κι ο κλήρος έπεσε στον Σμάιλι]]* (2011). Έως τώρα, έχει υπάρξει τρεις φορές υποψήφιος για Όσκαρ και BAFTA (για τα τρία παραπάνω εκτός του *Che*) και μία Χρυσή Σφαίρα, έχοντας, από την άλλη, κερδίσει δέκα φορές το Βραβείο Γκόγια. Έχει, επίσης, κερδίσει κι ένα βραβείο στα Ευρωπαϊκά Βραβεία Κινηματογράφου. Αδελφός του ήταν ο γνωστός γλύπτης Χουάν Μουνιόζ και αδελφή του η Κριστίνα Ιγκλέσιας, κι αυτή καλλιτέχνις.

## Εξωτερικοί σύνδεσμοι
* Alberto Iglesias Official Site
* 

## Παραπομπές


Κατηγορία:Ισπανοί συνθέτες μουσικής ταινιών
Κατηγορία:Ισπανοί συνθέτες κλασικής μουσικής
Κατηγορία:Κλασικοί συνθέτες του 20ού αιώνα
Κατηγορία:Κλασικοί συνθέτες του 21ου αιώνα
Το πέρασμα της Κασσάνδρας

***Το πέρασμα της Κασσάνδρας*** (αγγλικά: *The Cassandra Crossing*) είναι θρίλερ διεθνούς συμπαραγωγής του 1976 σε σκηνοθεσία Τζορτζ Κοσμάτου, βασισμένο σε ένα μυθιστόρημα του Ρόμπερτ Κατζ και παίρνουν μέρος ένα καστ αξιόλογων ηθοποιών: Ρίτσαρντ Χάρις, Σοφία Λόρεν, Μπαρτ Λάνκαστερ και Άβα Γκάρντνερ.

## Υπόθεση
Τρεις τρομοκράτες διεισδύουν στην έδρα του Παγκόσμιου Οργανισμού Υγείας στη Γενεύη. Κατά τη διάρκεια της ανταλλαγής πυροβολισμών με τους φρουρούς, κατά λάθος θα σπάσουν ένα δοχείο που περιέχει βακτήρια μιας θανατηφόρας νόσου. Ένας από τους τρομοκράτες θα σκοτωθεί από τα πυρά, ένας θα τραυματιστεί σοβαρά και θα συλληφθεί, ενώ ο τρίτος καταφέρνει να δραπετεύσει και να φτάσει στο σιδηροδρομικό σταθμό και θα μπει σε ένα τρένο, το οποίο εκτελεί δρομολόγιο από τη Γενεύη στη Στοκχόλμη. Χωρίς να το γνωρίζει ο ίδιος τρομοκράτης θα μεταφέρει μαζί του βάκτηρια της νόσου, όπου και θα αρχίζει να εξαπλώνεται μεταξύ των επιβατών του τρένου, που αργότερα αναγνωρίζεται ως πνευμονική πανούκλα.

Ο Αμερικανός συνταγματάρχης Μακένζι, ο οποίος είναι υπεύθυνος για την υπόθεση, αποφασίζει να στείλει το τρένο και να βάλει σε καραντίνα στον ημιεγκαταλειμμένο σταθμό Γιάνοβ, κοντά στον οποίο υπήρχε κάποτε ένα στρατόπεδο συγκέντρωσης κατά τη διάρκεια του παγκόσμιου πολέμου. Το μονοπάτι για αυτό το σταθμό θα πρέπει όμως να περάσει από μια παλιά ερειπωμένη γέφυρα γνωστή και ως το πέρασμα της Κασσάνδρας, με τον κίνδυνο όμως να καταρρεύσει κατά τη διάρκεια της διέλευσης του τρένου και όλοι όσοι βρίσκονται στο τρένο ίσως να πεθάνουν.

## Διανομή ρόλων
*Ρίτσαρντ Χάρις ως Τζόναθαν
*Σοφία Λόρεν ως Τζένιφερ
*Μπαρτ Λάνκαστερ ως Μακένζι
*Άβα Γκάρντνερ ως Νικόλ
*Ίνγκριντ Τούλιν ως Έλενα
*Λι Στράσμπεργκ ως Χέρμαν
*Αλίντα Βάλι ως Νάνυ
*Μάρτιν Σιν ως Ρούμπι

## Κυκλοφορία
Στην Ελλάδα η ταινία κυκλοφόρησε το 1978 και προβλήθηκε στους κινηματογράφους Καμέλια και Ριβιέρα της Αθήνας.

## Παραπομπές

## Βιβλιογραφία
*

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1970
Κατηγορία:Ιταλικές ταινίες της δεκαετίας 1970
Κατηγορία:Ταινίες του 1976
Κατηγορία:Ταινίες σε σκηνοθεσία Τζωρτζ Κοσμάτου
Κατηγορία:Αγγλόφωνες ταινίες
Κατηγορία:Ταινίες γυρισμένες στην Ελβετία
Κατηγορία:Ταινίες βασισμένες σε μυθιστορήματα
Κατηγορία:Θρίλερ ταινίες
Μολώχ

μικρογραφία|Απεικόνιση του Μολώχ από ττην 6η έκδοση του ''Λεξικού της Κολάσεως'' του Ζακ Ογκίστ Σιμόν Σολίν ντε Πλανσί από τον Λουί Λε Μπρετόν (1863)
**Μολώχ** είναι το βιβλικό όνομα ενός θεού των Χαναναίων που συνδέεται με την θυσία παιδιών μέσω της φωτιάς ή του πολέμου.

Στην ραβινική παράδοση ο θεός Μολώχ απεικονιζόταν μέσω ενός μπρούτζινου αγάλματος το οποίο με την χρήση φωτιάς θερμαινόταν και στο οποίο πετούσαν τα θύματα.

## Στον πολιτισμό και τη λαϊκή κουλτούρα

### Λογοτεχνία

* Το όνομα Μολώχ χρησιμοποιήθηκε συμβολικά στην αγγλική λογοτεχνία από τον Τζον Μίλτον στο έργο του *[[Χαμένος Παράδεισος]]* (1667) ως ένας από τους μεγαλύτερους πολεμιστές των επαναστατημένων αγγέλων.
* Στο εν μέρει ιστορικό μυθιστόρημα ''Σαλαμπό'' (1862) του Γκιστάβ Φλομπέρ παρουσιάζεται η πρακτική της θυσίας παιδιών στον Μολώχ.
* Ο Μπέρτραντ Ράσελ χρησιμοποίησε το 1903 το όνομα Μολώχ για να περιγράψει την καταπιεστική θρησκεία.
* Στο ποίημα *[[Ουρλιαχτό (ποίημα)|Ουρλιαχτό]]* (1955) του Άλεν Γκίνσμπεργκ, ο Μολώχ χρησιμοποιήθηκε για να δείξει έναν άνθρωπο ή ένα αντικείμενο που απαιτεί ή αναζητά μια πολύ μεγάλη θυσία.
* Στο διήγημα του Ισαάκ Ασίμοφ "The Dead Past" (1956), η πλοκή εξαρτάται από την εμμονή ενός ιστορικού να αθωώσει τους Καρχηδονίους από την υποτιθέμενη πρακτική της θυσίας παιδιών στον Μολώχ.
* Στο μυθιστόρημα του Ρόμπερτ Χάινλαϊν *Job: A Comedy of Justice* (1984), οι κύριοι χαρακτήρες εντάσσονται σε μια εκκλησία που εφημέρευσε ο «αιδεσιμότατος δρ Μ. Ο. Λοχ».

### Κόμικς

* Η υπερηρωική σειρά κόμικς *[[Watchmen]]* του Άλαν Μουρ παρουσιάζει έναν πρώην νονό του υποκόσμου που κάποτε υιοθέτησε το όνομα Μολώχ και ντυνόταν σαν μάγος.
* Μολώχ ήταν το όνομα ενός εκδικητικού αραβικού πνεύματος στο κόμικς *[[Ghost Rider (κόμικ)|Ghost Rider]]* της Marvel.

### Κινηματογράφος

* Στη βωβή ιταλική επική ταινία του Τζοβάνι Παστρόνε *[[Cabiria]]* (1914), που βασίζεται στο μυθιστόρημα ''Σαλαμπό'' (1862) του Γκιστάβ Φλομπέρ, η ηρωίδα σώζεται λίγο πριν θυσιαστεί στον βωμό του Μολώχ.
* Αναφορά στον Μολώχ υπάρχει στην ταινία *[[Μετρόπολις]]* (1927) του Φριτς Λανγκ όπου η μηχανή είναι ένας ναός του Μολώχ που τρέφεται με εργάτες.
* *Μολώχ* (1999) είναι μια ρωσική βιογραφική ταινία σε σκηνοθεσία του Αλεξάντερ Σοκούροφ που απεικονίζει τον Αδόλφο Χίτλερ να ζει τη ζωή με ανεπιτήδευτο τρόπο στη διάρκεια ενός ταξιδιού στις βαυαρικές Άλπεις.

### Βιντεοπαιχνίδια

* Ο Μολώχ είναι ένας δαίμονας του στο franchise *[[Mortal Kombat (franchise)|Mortal Kombat]]* που παρουσιάστηκε για πρώτη φορά στο παιχνίδι *Deadly Alliance* (2002).

## Παραπομπές


## Εξωτερικοί σύνδεσμοι

Κατηγορία:Σατανισμός
Κατηγορία:Βιβλία της Τορά
Κατηγορία:Θεότητες
Κατηγορία:Φοινίκη
Μαρία Χριστίνα της Αυστρίας (1574-1621)

Η **Μαρία Χριστίνα** (ιταλ. *Maria Christina de'Medici*, 10 Νοεμβρίου 1574 - 6 Απριλίου 1621) από τον Οίκο των Μεδίκων ήταν κόρη του Αρχιδούκα της Αυστρίας και με τον γάμο της έγινε Πριγκίπισσα της Τρανσυλβανίας.

## Βιογραφία
Ήταν η δεύτερη κόρη του Καρόλου Β΄ της Έσω Αυστρίας και της Μαρίας Άννας των Βίττελσμπαχ, κόρης του Αλβέρτου Ε΄ της Βαυαρίας.

## Οικογένεια
Παντρεύτηκε το 1595 τον Σιγισμούνδο Μπάτορυ, Πρίγκιπα της Τρανσυλαβανίας. Δεν απέκτησαν απογόνους.

## Πρόγονοι

## Πηγές
* Wurzbach, Constantin, von, ed. (1861). "Habsburg, Maria von Bayern" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 20 – via Wikisource.
* Ferdinand I, Holy Roman Emperor at the Encyclopædia Britannica

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας
Μαρία Μαγδαληνή της Αυστρίας

H **Μαρία Μαγδαληνή** (γερμ. *Maria Magdalena von Habsburg*, 7 Οκτωβρίου 1589 - 1 Νοεμβρίου 1631) από τον Οίκο των Αψβούργων ήταν κόρη του Αρχιδούκα της Έσω Αυστρίας και με τον γάμο της έγινε μεγάλη δούκισσα της Τοσκάνης.

## Βιογραφία
Ήταν το δέκατο τέταρτο παιδί και η ένατη κόρη του Καρόλου Β΄ της Έσω Αυστρίας και της Μαρίας Άννας των Βίττελσμπαχ, κόρης του Αλβέρτου Ε΄ της Βαυαρίας. 

## Οικογένεια
Παντρεύτηκε το 1608 τον Κόζιμο Β΄ των Μεδίκων, Μεγάλο Δούκα της Τοσκάνης, και είχε οκτώ τέκνα:
* Μαρία Χριστίνα (1609 - 1632), διανοητικά καθυστερημένη.
* Φερδινάνδος Β΄ (1610 - 1670), Μεγάλος Δούκας της Τοσκάνης.
* Ιωάννης Κάρολος (1611 - 1663), καρδινάλιος.
* Μαργαρίτα (1612 - 1679), παντρεύτηκε τον Οδοάρδο Φαρνέζε, Δούκα της Πάρμας.
* Ματθίας (1613 - 1667), κυβερνήτης της Σιένα.
* Φραγκίσκος (1614 - 1634).
* Άννα (1616 - 1676), παντρεύτηκε τον εξάδελφό της Φερδινάνδο Κάρολο, Αρχιδούκα της Πέραν Αυστρίας.
* Λεοπόλδος (1617 - 1675), καρδινάλιος, κυβερνήτης της Σιέννα.

## Πρόγονοι

## Πηγές
* Acton, Harold: The Last Medici, Macmillan, London, 1980, ISBN 0-333-29315-0
* Strathern, Paul: The Medici: Godfathers of the Renaissance, Vintage books, London, 2003, ISBN 978-0-09-952297-3
* Hale, J.R.: Florence and the Medici, Orion books, London, 1977, ISBN 1-84212-456-0

## Παραπομπές


Κατηγορία:Οίκος των Αψβούργων
Κατηγορία:Μεγάλες Δούκισσες της Τοσκάνης
Αικατερίνη Ρενάτα της Αυστρίας

Η **Αικατερίνη Ρενάτα** (γερμ. *Catherine Renata von Habsburg*, 4 Ιανουαρίου 1576 - 29 Ιουνίου 1599) από τον Οίκο των Αψβούργων ήταν κόρη του Αρχιδούκα της Έσω Αυστρίας.

## Βιογραφία
Ήταν η τρίτη κόρη του Καρόλου Β΄ της Αυστρίας και της Μαρίας Άννας των Βίττελσμπαχ, κόρης του Αλβέρτου Ε΄ της Βαυαρίας.

Γεννήθηκε στο Γκρατς και, όπως όλα τα μέλη της οικογένειάς της, υπέφερε από το *Αψβουργικό κάτω χείλος* (προγναθισμό). Ξεκίνησαν διαπραγματεύσεις για τον γάμο της με τον Οδοάρδο Φαρνέζε, Δούκα της Πάρμας, όταν ξαφνικά η Αικατερίνη Ρενάτα απεβίωσε 23 ετών. Τάφηκε στο Αββαείο του Σέκαου. Το 1619 τον θείο της Ματθία της Γερμανίας διαδέχθηκε ο αδελφός της Φερδινάνδος Β΄.

## Πρόγονοι

## Πηγές
* Wurzbach, Constantin, von, ed. (1861). "Habsburg, Maria von Bayern" . Biographisches Lexikon des Kaiserthums Oesterreich [Biographical Encyclopedia of the Austrian Empire] (in German). 7. p. 20 – via Wikisource.

## Παραπομπές


Κατηγορία:Οίκος των Αψβούργων
Κατηγορία:Πριγκίπισσες της Αυστρίας